A próxima vítima
__БЕЗКН__

-{A próxima vítima}- () бразилска је теленовела, продукцијске куће Реде Глобо, снимана 1995.

Синопсис 

Прича почиње убиством службеника Паула Соареса. Након што је примио важну вест, излази из канцеларије и на улици бива прегажен. Међутим, полиција сматра да је реч о несрећи и затвара случај.

Паралелно са тим, пратимо причу Ане Карваљо која је током двадесет година љубавница Марсела Росија, са којим има троје деце. Она је снажна и марљива жена, власница је једне италијанске кантине у једном насељу у Сао Паулу.

Марсело је преварант и манипулатор. Ожењен је старијом женом, богатом Франческом Ферето због новца, а са друге стране има тајну везу са њеном сестричином, младом, бескрупулозном и ватреном Исабелом Ферето, иако одржава везу са Аном. Исабела је вереница богатог Дијега Буена, који не зна каква је она заправо.

У огромној вили Феретових живе и Франческине сестре Филомена са мужем Елисеом и Кармела, Исабелина мајка. Филомена је глава породице и контролише породични бизнис. Доминантна је, контролише све, па и свог супруга који је понизан пред њом и испуњава све њене наредбе.

Кармела, млађа сестра, амбициозна је и очајна зато што је муж оставио, у својој ћерки Исабели види прилику да се преко ње ситуира и нађе своју позицију у друштву. Убрзо, Кармела уточиште налази у Адријану, младом дечку у кога се заљубљује.

Франческа сазнаје за Марселов двоструки живот и рањава га приликом свађе, али Марсело даје исказ да се случајно ранио док је чистио пиштољ. Филомена, забринута за сестрино здравље, одлучује да пошаље Марсела и Ану у Италију на пут, тражећи од њега да прекине све везе са њом на путовању.

Међутим, Франческа сазнаје да су Марсело и Ана на путу и креће на аеродром у пратњи Кармеле и Исабеле, где се налази са адвокатом Хелиом Рибеиром. На сестрино зачуђење, они се познају, чак делују као блиски пријатељи. Убрзо стиже вест да су Хелио и Франческа отровани, а потом и умиру. 

Након неког времена, почиње серија убистава, наизглед неповезаних и без икаквих мотива. Хелиова ћерка и студенткиња права, Ирене, почиње да истражује очеву смрт и долази до сазнања да су убиства повезана кинеским хороскопом у коме је исписан датум рођења свих седам потенцијалних жртава. Тако ће Ирене покушати да открије не само убицу, него и наредну жртву...

Улоге

Референце 

Бразилске теленовеле
Глобове теленовеле
Бразилске серије које су се почеле приказивати 1995.
Бразилске серије које су се престале приказивати 1995.
Теленовеле на португалском језику